A jeni gati për WOW?

A dëshiron të punosh Online?

WOW3 synon të ngrisë vetëdijësimin e femrave të reja në rolin e punës online si mundësi punësimi si dhe mundësi për që të punojnë në distancë.

Me iniciativën dhe nën mbikqyrjen e Ministrisë së Zhvillimit Ekonomik, WOW3 është duke u implementuar nga Cacttus dhe OJQ KS-Kosova. Projekti është financuar përmes Fondit për Zhvillim Komunitar (CDF), i cili e realizon projektin “Avancojmë Kosovën së Bashku – Zgjidhje Vendore (AKT-LS)”, dhe EMPOWER” Sektori Privat në Kosovë” të USAID-it.

Projekti do të përmbajë programin në punët e gjelbra nën Rritje Inovative dhe e Gjelbër për Komunën e Prishtinës dhe Komunën e Gjilanit: Investimi dhe asistenca teknike për të mobilizuar dhe siguruar aftësitë për 50 femra në Komunën e Prishtinës dhe 60 femra në Komunën e Gjilanit , për të punuar online duke përdorur tregun e punës në internet.

Përmes WOW3, ne do të ofrojmë kurse pa pagese në:

* Aftësi të buta
* Zhvillim Front-End dhe
* Dizajn Grafik

Sëbashku do të mësojmë se si të gjenerojmë të ardhura përmes punës online, duke testuar se si ekonomia digjitale globale mund të ndihmojë në krijimin e mundësive gjithpërfshirëse dhe më të mira të punësimit për femrat e pa/nën-punësuara. Qëllimi kryesor I iniciativës është fuqizimi I rolit të femrës në ekonomi, zbritja e papunësisë – me fokus në mundësinë e femrave për të punuar online në distancë dhe ngritja e vetdijësimit të femrave të reja në rolin e punës online.

Fazat paraprake të WOW (WOW 1 – Lipjan dhe Gjakovë; WOW2 – Prishitna dhe rajoni) kanë treguar rezultate të shkëlqyeshme sa I përket punësimit online të femrave. Te dalat tregojnë se nga 150 femra të trajnuara, 77 kanë gjetur të paktën një punë online dhe në total, mbi 250 kontrata të profileve të ndryshme të punës online janë nënshkruar.

Kush mund të aplikoj?

Ti mund të aplikosh, nëse:

* Je femër, mosha 18-40
* Jeton në Prishtinë apo Gjilan (dhe rajon)
* Je e interesuar të dish më shumë për **aftësitë e buta**, **dizajn grafik** apo **zhvillim front-end**
* Je në vitin e fundit të studimeve, e sapo diplomuar, papunësuar apo nën-punësuar
* Ke njohuri bazike – ndërmjetësuar të aftësive kompjuterike
* Ke njohuri të mjaftueshme të gjuhës Angleze (të shkruar, të folur dhe të kuptuar)

E fundit por jo më pak e rëndësishme, duhet të jesh e motivuar dhe të tregosh angazhim gjatë mbajtjes së kurseve. Kurset në klasë do të mbahen 5 ditë në javë dhe do të zgjasin 4-8 orë në ditë, varësisht nga lloji I kursit dhe kushtet e vendtakimit.

Apliko këtu:

<https://docs.google.com/forms/d/e/1FAIpQLSelwp5QlZSoTZVeKs_F4AQN9ez_MbGWfVojdU5mNIoaSgaSqw/viewform?c=0&w=1>

Pas vlerësimit të pyetësorit online, të gjithë aplikuesit e përshtatshëm do të njoftohen përmes email adreses/telefonit të dhënë në formën online.